RESOLUCIÓN do 22 de setembro de 2003 pola que se convoca un curso sobre operativa policial con estranxeiros.
ACADEMIA GALEGA DE SEGURIDADE — III. OUTRAS DISPOSICIÓNS — 01/10/2003

Dentro das actividades programadas para o ano 2003 en colaboración coa Deputación Provincial da Coruña, en virtude do convenio de formación asinado entre a Consellería de Xustiza, Interior e Administración Local e a Deputación Provincial da Coruña, anúnciase a realización dun curso sobre operativa policial con estranxeiros, que se deberá desenvolver conforme as seguintes bases:
Obxectivos.
O curso ten por obxectivo principal da-los coñecementos necesarios en materia de estranxeiría, situacións conflictivas con estranxeiros, para que os policías poidan atallar e resolve-los posibles problemas que se lles poidan presentar na rúa.
Publicación.
Esta actividade formativa, e tamén todas aquelas que se desenvolvan en colaboración coa Deputación Provincial da Coruña, será obxecto de publicación no Diario Oficial de Galicia e no BOP da Coruña.
Destinatarios.
O curso vai dirixido ós membros dos corpos de policía local da provincia da Coruña.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 24 de outubro de 2003, ás 14.00 horas.
3. As instancias deberán enviarse á Deputación Provincial da Coruña-Servicio de Asistencia a Municipios (fax: 981 18 33 33, avenida Alférez Provi
sional, s/n, 15006 A Coruña; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase durante os seguintes días: 29, 30 e 31 de outubro e 3 e 4 de novembro de 2003.
O horario será das 16.00 ás 20.00 horas.
Contido.
O curso desenvolverase en sesións de tarde, de luns a venres, e nel trataranse os seguintes módulos:
* Módulo I. Consideracións xerais sobre estranxeiría e inmigración.
* Módulo II. Réxime xeral de estranxeiría e réxime comunitario.
* Módulo III. Documentación de estranxeiros.
* Módulo IV. Documentación de españois.
* Módulo V. Actuación operativa das forzas e corpos de seguridade nesta materia.
Relación de admitidos.
A relación de admitidos farase pública o día 27 de outubro, a partir das 14.00 horas, tanto pola Deputación Provincial da Coruña como pola Academia Galega de Seguridade. Os interesados poden coñecer e confirma-la súa asistencia chamando ós teléfonos 986 59 00 21 (AGS) ou 981 18 33 33 (Servicio de Asistencia a Municipios da Deputación Provincial da Coruña).
Lugar.
O curso desenvolverase no concello de Bergondo, nas aulas da Deputación Provincial do Pazo de Mariñán.
Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada nel.
Modificacións.
Tanto a Academia Galega de Seguridade como a Deputación Provincial da Coruña, se é o caso, poderán modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 22 de setembro de 2003.
Juan José Fariñas-Ferro Rodríguez
Director xeral da Academia Galega de Seguridade